CELEX: 62010CA0140
Language: hu
Date: 2011-10-20 00:00:00
Title: C-140/10. sz. ügy: A Bíróság (első tanács) 2011. október 20-i ítélete (a Hof van Cassatie van België (Belgium) előzetes döntéshozatal iránti kérelme) — Greenstar-Kanzi Europe NV kontra Jean Hustin, Jo Goossens (A 873/2004/EK rendelettel módosított 2100/94/EK rendelet — A 11. cikk (1) bekezdésének, a 13. cikk (1)-(3) bekezdésének, a 16., 27., 94. és 104. cikknek az értelmezése — A közösségi növényfajta-oltalmi jog kimerülésének elve — Hasznosítási szerződés — Harmadik személyekkel szemben indított bitorlási kereset — A hasznosítási szerződésnek a hasznosító által történt megsértése harmadik felekkel való szerződéses kapcsolatban)

10.12.2011   
            
            
               HU
            
            
               Az Európai Unió Hivatalos Lapja
            
            
               C 362/7
            
         A Bíróság (első tanács) 2011. október 20-i ítélete (a Hof van Cassatie van België (Belgium) előzetes döntéshozatal iránti kérelme) — Greenstar-Kanzi Europe NV kontra Jean Hustin, Jo Goossens
   (C-140/10. sz. ügy) (1)
   
   (A 873/2004/EK rendelettel módosított 2100/94/EK rendelet - A 11. cikk (1) bekezdésének, a 13. cikk (1)-(3) bekezdésének, a 16., 27., 94. és 104. cikknek az értelmezése - A közösségi növényfajta-oltalmi jog kimerülésének elve - Hasznosítási szerződés - Harmadik személyekkel szemben indított bitorlási kereset - A hasznosítási szerződésnek a hasznosító által történt megsértése harmadik felekkel való szerződéses kapcsolatban)
   2011/C 362/10
   Az eljárás nyelve: holland
   
      A kérdést előterjesztő bíróság
   
   Hof van Cassatie van België
   
      Az alapeljárás felei
   
   
      Felperes: Greenstar-Kanzi Europe NV
   
      Alperesek: Jean Hustin, Jo Goossens
   
      Tárgy
   
   Előzetes döntéshozatal iránti kérelem — Hof van Cassatie van België — A 873/2004/EK rendelettel (HL L 162., 38. o.; magyar nyelvű különkiadás 3. fejezet, 45. kötet, 178. o.) módosított, a közösségi növényfajta-oltalmi jogokról szóló, 1994. július 27-i 2100/94/EK tanácsi rendelet (HL L 227., 1. o.; magyar nyelvű különkiadás 3. fejezet, 16. kötet, 390. o.) 11. cikke (1) bekezdésének, 13. cikke (1), (2) és (3) bekezdésének, 16., 27., 94. és 104. cikkének értelmezése — Polgári jogi kereset — A közösségi növényfajta-oltalmi jog jogosultja vagy a hasznosító által azon személlyel szemben indított kereset, aki a hasznosítási joggal rendelkező személytől beszerzett oltalom alatt álló növényfajta betakarított terménye tekintetében folytatott bizonyos tevékenységeket, a növényfajta-oltalom jogosultjával kötött hasznosítási szerződésben kikötött korlátozások megsértésével
   
      Rendelkező rész
   
   
               1.
            
            
               A közösségi növényfajta oltalmi jogokról szóló, 1994. július 27-i 2100/94/EK tanácsi rendelet 2004. április 29-i 873/2004/EK tanácsi rendelettel módosított változatának 94. cikkét — az említett rendelet 11. cikkének (1) bekezdésével, 13. cikkének (1)–(3) bekezdésével, 16., 27. és 104. cikkével együttesen értelmezve — az alapeljárás tárgyát képező feltételek esetén úgy kell értelmezni, hogy a jogosult vagy a hasznosító bitorlási keresetet indíthat azzal a harmadik személlyel szemben, aki az anyagot egy másik olyan hasznosító közvetítésével szerezte, aki megsértette az azon hasznosítási szerződésben szereplő feltételeket vagy korlátozásokat, amelyet ez utóbbi hasznosító korábban a jogosulttal kötött, amennyiben a szóban forgó feltételek vagy korlátozások közvetlenül az érintett növényfajta közösségi oltalmának alapvető elemeire vonatkoznak, aminek megítélése a kérdést előterjesztő bíróság feladata.
            
         
               2.
            
            
               A bitorlás megítélését illetően nincs jelentősége annak, hogy az a harmadik személy, aki az értékesített vagy átengedett anyag tekintetében folytatta a tevékenységet, tudott-e vagy tudnia kellett-e a hasznosítási szerződésben szereplő feltételekről vagy korlátozásokról.
            
         
      (1)  HL C 161., 2010.6.19.